Id-Deċiżjoni tal-Kummissjoni tat-28 ta' Awwissu 2001 li tistabbilixxi l-kriterji ekoliġiċi għall-għotja ta' l-eko-tikketta Komunitarja lil prodotti li jtejbu l-ħamrija u materjal ta' tkabbir (innotifikata taħt id-dokument numru K(2001) 2597)Test b'relevanza għaż-ŻEE.



Official Journal L 242 , 12/09/2001 P. 0017 - 0022

CS.ES Chapter 15 Volume 06 P. 209 - 214

ET.ES Chapter 15 Volume 06 P. 209 - 214

HU.ES Chapter 15 Volume 06 P. 209 - 214

LT.ES Chapter 15 Volume 06 P. 209 - 214

LV.ES Chapter 15 Volume 06 P. 209 - 214

MT.ES Chapter 15 Volume 06 P. 209 - 214

PL.ES Chapter 15 Volume 06 P. 209 - 214

SK.ES Chapter 15 Volume 06 P. 209 - 214

SL.ES Chapter 15 Volume 06 P. 209 - 214



Id-Deċiżjoni tal-Kummissjoni tat-28 ta' Awwissu 2001 li tistabbilixxi l-kriterji ekoliġiċi għall-għotja ta' l-eko-tikketta Komunitarja lil prodotti li jtejbu l-ħamrija u materjal ta' tkabbir (innotifikata taħt id-dokument numru K(2001) 2597) (Test b'relevanza għaż-ŻEE) (2001/688/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunita Ewropea, Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta' Lulju 2000 dwar l-iskema riveduta tal-għotja ta' l-eko-tikketta [1], u b'mod partikulari l-Artikoli 3, 4 u 6 tiegħu, Billi: (1) L-Artikolu 3 tar-Regolament (KE) Nru 1980/2000 jipprovdi li l-eko-tikketta tista’ tingħata lil prodott li għandu l-karatteristiċi li jippermettulu li jikkontribwixxi b'mod sinifikanti għal titjib in konnessjoni ma’ aspetti ambjentali importanti. (2) L-Artikolu 4 tar-Regolament (KE) Nru 1980/2000 jipprovdi li kriterji speċifiċi ta' l-eko-tikketta għandhom ikunu stabbiliti skond il-gruppi tal-prodott. (3) L-Artikolu 4 tar-Regolament (KE) Nru 1980/2000 jipprovdi li r-reviżjoni tal-kriterji ta' l-eko-tikketta kif ukoll tar-rekwiżiti għal stima u verifika konnessi mal-kriterji għandhom isiru fi żmien dovut qabel it-tmiem il-perjodu ta' validita tal-kriterji speċifikati għal kull grupp ta' prodott u bħala riżultat għandu jkun hemm proposta għal titwil, irtirar jew reviżjoni. (4) Bid-Deċiżjoni 98/488/KE [2], il-Kummissjoni stabbiliet kriterji ekoloġiċi għall-għotja ta' l-eko-tikketta Komunitarja lil prodotti li jtejbu l-ħamrija, li, skond l-Artikolu 3 tagħha, kif emendat bid-Deċiżjoni 2001/157/KE [3], jiskadi fit-30 ta' Settembru 2002. (5) Huwa xieraq li tkun riveduta d-definizzjoni tal-grupp ta' prodott u l-kriterji ekoloġiċi li kienu stabbiliti bid-Deċiżjoni 98/488/KE biex jirriflettu l-iżviluppi fis-suq. (6) Huwa xieraq li tkun addottata Deċiżjoni tal-Kummissjoni ġdida li tistabbilixxi l-kriterji ekoloġiċi speċifiċi għal dan il-grupp ta' prodott, li għandha tkun valida għal perjodu ta' ħames snin. (7) Huwa xieraq li, għal perjodu limitat ta' mhux iktar min 12-il xahar, kemm il-kriterji ġodda stabbiliti b'din id-Deċiżjoni kif ukoll il-kriterji stabbiliti qabel bid-Deċiżjoni 98/488/KE, ikunu validi flimkien, biex jitħalla żmien biżżejjed għal kumpaniji li kienu ngħataw l-eko-tikketta għall-prodotti tagħhom qabel l-adozzjoni ta' din id-Deċiżjoni l-ġdida ħalli jaddattaw dawn il-prodotti biex jikkonformaw mal-kriterji l-ġodda. (8) Il-miżuri stabbiliti f'din id-Deċiżjoni kienu żviluppati u adottati taħt il-proċeduri biex ikunu stabbiliti l-kriterji ta' l-eko-tikketta kif preskritti fl-Artikolu 6 tar-Regolament (KE) Nru 1980/2000. (9) Il-miżuri ddikkjarati f'din id-Deċiżjoni huma skond l-opinjoni tal-kumitat stabbilit taħt l-Artikolu 17 tar-Regolament (KE) Nru 1980/2000, ADOTTAT DIN ID-DEĊIŻJONI: Artikolu 1 Il-grupp ta' prodott "prodotti li jtejbu l-ħamrija u l-materjal ta' tkabbir" (minn hawn ‘il quddiem issir referenza għalih bħala "il-grupp ta' prodott") għandhu jikkomprendi: - prodotti li jtejbu l-ħamrija: materjali li għandhom jiżdiedu mal-ħamrija in situ primarjament biex jinżammu u jittejbu l-proprjetajiet fiżiċi tagħhom, u li jistgħu itejbu l-proprjetajiet kimiċi u/jew bijoloġiċi jew l-attivita tagħhom, - materjal ta' tkabbir: materjali, barra minn ħamrija in situ, li fihom jitkabbru l-pjanti. Artikolu 2 Il-prestazzjoni ambjentali tal-grupp ta' prodott kif iddefinita fl-Artikolu 1 għandha tkun stmata b'referenza għall-kriterji ekoloġiċi speċifiċi mniżżla fl-Anness. Artikolu 3 Id-definizzjoni tal-grupp ta' prodott u l-kriterji għall-grupp ta' prodott għandhom ikunu validi għal ħames snin mid-data li fiha din id-Deċiżjoni tidħol fis-seħħ. Il-perjodu ta' validità tad-definizzjoni tal-grupp ta' prodott u l-kriterji stabbiliti bid-Deċiżjoni 98/488/KE għandhom ikunu mmodifikati biex jiskadu 12-il xahar wara d-data li fiha din id-Deċiżjoni tidħol fis-seħħ. Artikolu 4 Għal finijiet amministrattivi in-numru tal-kodiċi mogħti lill-grupp ta' prodott għandu jkun "003". Artikolu 5 Din id-Deċiżjoni hija indirizzata lill-Istati Membri. Magħmula fi Brussel, fit-28 ta' Awissu 2001. Għall-Kummissjoni Margot Wallström Membru tal-Kummissjoni [1] ĠU L 237, tal-21.9.2000, p. 1. [2] ĠU L 219, tas-7.8.1998, p. 39. [3] ĠU L 57, tas-27.2.2001, p. 51. -------------------------------------------------- ANNESS QAFAS Biex jikkwalifika għall-eko-tikketta, prodott li jtejjeb il-ħamrija jew il-materjal ta' tkabbir (minn hawn ’il quddiem issir referenza għalihom bħala "il-prodott jew prodotti") għandu jaqa ġol-grupp ta' prodott kif iddefinit fl-Artikolu 1, u għandu jikkonforma mal-kriterji ta' dan l-Anness, b’testijiet li jkunu saru ma' l-applikazzjoni kif muri fil-kriterji. Ittestjar fejn applikabbli għandu jsir skond il-metodi tat-test żviluppati mil-Kumitat Tekniku CEN 223 "Prodotti li jtejbu l-ħamrija u l-materjal ta' tkabbir". Teħid ta' kampjuni għandu jsir skond metodoloġiji stabbiliti mis-CEN/TC 223 (WG 3) kif speċifikat u approvat mis-CEN fl-EN 12579 - Prodotti li jtejbu l-ħamrija u l-materjal tat-tkabbir - Teħid ta' Kampjuni. Fejn ittestjar u teħid ta' kampjuni huwa rikjest li mhux kopert b'dawn it-teknikalitajiet ta' metodi u teħid ta' kampjuni, il-korp jew korpi kompetenti li jistmaw (jeżaminaw) l-applikazzjoni (minn hawn ‘il quddiem issir referenza għalih bħala "korp kompetenti") għandu jindika liema metodi ta' ttestjar u/jew teħid ta' kampjuni huwa jikkunsidra aċċettabbli. Fejn xieraq, metodi oħra ta' ttestjar jistgħu jintużaw jekk l-ekwivalenza tagħhom hija aċċettata mill-korpi kompetenti. Fejn ma jissemmew ebda testijiet, jew jissemmew bħala li huma għal użu f'verifika jew immonitorjar, korpi kompetenti għandhom joqogħdu kif xieraq fuq dikjarazzjonijiet jew dokumentazzjoni mogħtija mill-applikant u/jew verifiki indipendenti. Huwa rrakkomandat lill-korpi kompetenti biex iqisu l-implimentazzjoni ta' skemi rrikonoxxuti ta' mmaniġġjar ambjentali, bħal EMAS jew ISO 14001, meta jkunu jeżaminaw il-konformita ta' applikazzjonijiet jew immonitorjar mal-kriterji f'dan l-Anness. (Nota: mhux rikjest li skemi ta' mmaneġġjar bħal dawn ikunu implimentati.) Dawn il-kriterji jimmiraw b'mod partikulari għal promozzjoni: - l-użu u/jew l-użu mill-ġdid ta' materja organika mnissla mill-kollezzjoni u/jew ipproċessar ta' materjal ta' skart u għalhekk li jikkontribwixxi għal tnaqqis kemm jista’ jkun ta' skart solidu fir-rimi finali (e.ż. fil-miżbla), - it-tnaqqis ta' ħsara ambjentali jew riskji minn mettalli tqal u komposti oħra perikolużi fi prodotti li jtejbu l-ħamrija u l-materjal ta' tkabbir. Il-kriterji huma stabbiliti f'livelli li jippromwovu l-ittikkettjar ta' prodotti li jtejbu l-ħamrija u l-materjal ta' tkabbir li għandhom impatt ambjentali iktar baxx matul iċ-ċiklu ta' ħajja kollu tal-prodott. KRITERJI EKOLOĠIĊI 1. Ingredjenti organiċi (a) Prodott għandu biss ikun ikkunsidrat biex jingħata eko-tikketta jekk il-kontenut tal-materja organika tiegħu jitnissel mill-ipproċessar u/jew l-użu mill-ġdid ta' materjali ta' skart (kif iddefinit fid-Direttiva tal-Kunsill 75/442/KEE tal-15 ta' Lulju 1975 dwar skart [1], kif emendata bid-Direttiva 91/156 tat-18 ta' Marzu 1991 li temenda d-Direttiva 75/442/KEE dwar skart [2], u fl-Anness I mad-Direttiva msemmija). Nota: it-terminu "organiku" jirreferi fis-sens ġenerali għal materjali ta', jew ifformati minn/bi, organiżmi ħajjin. (b) Prodotti m'għandhomx ikollhom fihom tajn oħxon tad-drenaġġ. L-applikant għandu jagħti lill-korp kompetenti l-kompożizzjoni ddettaljata tal-prodott, u dikjarazzjoni ta' konformita ma’ kull wieħed mir-rekwiżiti ta' iktar ‘il fuq. 2. Limitazzjoni ta' sustanzi perikolużi (a) Fil-prodott finali, il-kontenut ta' l-elementi li ġejjin għandu jkun baxx iktar mill-valuri murija hawn iktar taħt, meqjusa f'termini ta' piż niexef: Element | mg/kg (niexef) | Zn | 300 | Cu | 100 | Ni | 50 | Cd | 1 | Pb | 100 | Hg | 1 | Cr | 100 | Mo [3] | 2 | Se [3] | 1,5 | As [3] | 10 | F [3] | 200 | L-applikant għandu jagħti lill-korp kompetenti r-rapporti tat-testijiet relevanti, u dikjarazzjoni ta' konformita ma’ din ir-rikjesta. (b) Prodotti m'għandhomx ikollhom fihom qxur tas-siġar li kienu ttrattati b'pestiċidi. L-applikant għandu jagħti lill-korp kompetenti dikjarazzjoni ta' konformita ma’ din ir-rekjesta. 3. Kontaminanti fiżiċi Fil-prodott finali (b'xibka ta' qies > 2 mm), il-kontenut ta' ħġieġ, metall u plastik għandu jkun baxx iktar minn 0,5 % kif meqjus f'termini ta' piż niexef. L-applikant għandu jagħti lill-korp kompetenti r-rapporti tat-testijiet relevanti, u dikjarazzjoni ta' konformita ma’ din ir-rikjesta. 4. Tagħbijiet ta' nutrijenti (a) Il-konċentrazzjoni ta' nitroġenu fil-prodott m'għandux ikun iktar minn 2 % total N (ta' piż niexef) u N inorganiku m'għandux ikun iktar minn 20 % total N (jew N organiku > = 80 %). (b) Meta wżat bir-rati ta' applikazzjoni kif irrakkomandat fl-informazzjoni mogħtija mal-prodott, il-prodott m'għandux jeċċedi l-massimu ta' tagħbijiet ta' nutrijenti ta': - 17 g/m2 total nitroġenu - 10 g/m2 P2O5 - 20 g/m2 K2O Nota: Dan ir-rekwiżit ma japplikax għal prodotti fejn inqas minn 10 % (w/w) tal-kontenut nutrijenti huwa disponibbli għal tkabbir ta' pjanti matul l-ewwel staġun ta' applikazzjoni. Prodotti bħal dawn (tali) (per eżempju ħafna mulches) huma ddefinti bħala dawk li għandhom C:N ratio ikbar minn 30:1. L-applikant għandu jagħti lill-korp kompetenti r-rapport u dokumentazzjoni tat-testijiet relevanti, u dikjarazzjoni ta' konformita ma’ dawn ir-rikjesti. 5. Effiċjenza tal-prodott (a) Prodotti għandhom ikunu forniti f’għamla solida u jkun fihom mhux inqas minn 25 % materja niexfa bil-piż u mhux inqas minn 20 % materja organika bil-piż niexef (imkejjel b’loss ignition). (b) Prodotti m'għandhomx jaffettwaw b'mod kuntrarju it-tnebbit ta' pjanti jew tkabbir sussegwenti. (ċ) Prodotti m'għandhomx jikkawżaw irwejjaħ offensivi wara li jintefgħu fil-ħamrija. L-applikant għandu jagħti lill-korp kompetenti dikjarazzjoni ta' konformita ma’ dawn ir-rekwiżiti, flimkien ma’ rapporti u dokumentazzjoni ta' testijiet konnessi. 6. Saħħa u sigurtà Prodotti m'għandhomx jaqbżu l-livelli massimi ta' patoġeni primarji: Salmonella: | assenti f'50 g | E. coli: | < 1000 MPN/g (MPN: numru l-iktar probabbli). | L-applikant għandu jagħti lill-korp kompetenti r-rapport u dokumentazzjoni ta' testijiet relevanti, u dikjarazzoni ta' konformita ma’ dawn ir-rekwiżiti. 7. Żrieragħ/propagules viabbli Fil-prodott finali, il-kontenut ta' żrieragħ ta' ħaxix ħażin u l-partijiet veġetattivi riproduttivi ta' ħxejjex ħżiena aggressivi m'għandux ikun iktar minn żewġ unitajiet għal kull litru. L-applikant għandu jagħti lill-korp kompetenti dikjarazzoni ta' konformita ma’ dawn ir-rekwiżiti, flimkien ma’ kull rapporti u/jew dokumentazzjoni ta' testijiet konnessi. 8. Kriterji addizzjonali applikabbli b'mod speċifiku għal materjal ta' tkabbir (a) Il-parti organika tal-prodott għandu jkun magħmul b'mod esklussiv minn prodotti li jtejbu l-ħamrija li jissodisfaw ir-rekwiżiti ddikjarati fid-Deċiżjoni preżenti. Coformulants minerali bħal ramel, tafal, eċċ. jistgħu jiżdiedu biex itejbu l-proprjetajiet fiżiċi u kimiċi ġenerali. (b) Prodotti m'għandux ikun fihom peat jew xi prodotti mnisslin mill-peat. (ċ) Il-konduttivita elettrika tal-prodotti għandhiex tkun iktar minn 1,5 dS/m. 9. Informazzjoni mogħtija mal-prodott L-informazzjoni li ġejja għandha tingħata mal-prodott (kemm jekk il-prodott huwa ppakkjat kemm jekk jinbiegħ sfuż), jew miktuba fuq l-ippakkjar jew fuq folji ta' informazzjoni mal-prodott sfuż: Informazzjoni ġenerali: (a) l-isem u l-indirizz tal-korp responsabbli għal bejgħ; (b) descriptor li jidentifika l-prodott bit-tip, inklużi l-kelmiet "PRODOTT LI JTEJJEB IL-ĦAMRIJA" (ċ) kodiċi ta' identifikazzjoni tal-qabda; (d) il-kwantità ta' prodotti li jtejbu l-ħamrija (bil-piż) jew materjal ta' tkabbir (bil-volum); (e) il-materjali prinċipali introdotti (dawk ‘il fuq minn 5 % bil-volum) li minnhom il-prodott kien maħdum , li jiddistingwu bejn skart solidu muniċipali sseparat f'rasil-għajn, skartijiet mill-agrikultura jew forestrija, skartijiet industrijali u kummerċjali li jispeċifikaw is-settur (e.g. proċessar ta' l-ikel, karta, eċċ.); (f) il-kondizzjonijiet ta' ħażna rrakkomandati u d-data "uża sa" rrakkomandata; (g) linji ta' gwida Informazzjoni dwar l-użu tal-prodott: (h) deskrizzjoni ta' l-għan li għalih il-prodott huwa maħsub u kull limitazzjonijiet għal użu; (i) dikjarazzjoni dwar l-adattament tal-prodott għal gruppi ta' pjanti partikulari (p.e. calcifuges jew calcicoles); (j) dikjarazzjoni dwar l-istabbilità tal-materja organika (stabbli jew stabbli ħafna) skond standards nazzjonali jew internazzjonali; (k) dikjarazzjoni dwar metodi ta' użu rrakkomandati. Għal prodotti li jtejbu l-ħamrija biss: (l) rata ta' applikazzjoni rrakkomandata espressa f'kilogrammi jew litri tal-prodott għal kull unita ta' area tal-wiċċ (m2 jew ettaru) per annum. Ir-rata ta' applkazzjoni rrakkomandata għandha tqis il-kontenut u d-disponibiltà ta' nutrijenti fil-prodott li jtejjeb il-ħamrija biex ma jeċċedix it-tagħbijiet massimi ta' nutrijenti għal kull m2. Ir-rata ta' applikazzjoni rrakkomandata tista’ wkoll tagħti idea għal tagħbijiet ogħla jekk l-applikazzjoni mhix intiża li tkun irrepetuta ta' kull sena, p.e. f'uċuh tar-raba’, u bil-kundizzjoni li t-tagħbijiet (kontenut, kwantitàjiet) medji ta' kull sena jikkonformaw mat-tagħbija massima ta' nutrijenti għal kull nutrijent; (m) id-disponibilità ta' N, P2O5 u K2O matul l-ewwel staġun ta' applikazzjoni. Informazzjoni ddettaljata: n.a. = il-metodu CEN mhux disponibbli. [4] Parametri għal prodotti li jtejbu l-ħamrija | Metodi tat-test | Determinazzjoni ta' kwantità | EN 12580 | Kontenut ta' materja organika u rmied | EN 13039 | Ratio ta' karbonju għal nitroġenu (C:N) | C/N [4] | Kontenut ta' materja mniddija/niexfa | EN 13040 | pH (espressa bħala medda) | EN 13037 | Total N | prEN 13654/1-2 | P (bħala P2O5) u K (bħala K2O) kontenut | prEN 13650 | Test ta' stabbilita/maturità (it-test li sar għandu jkun iddikjarat bir-riżultati) | n.a. | n.a. = il-metodu CEN mhux disponibbli. [5] Parametri għal materjal ta' tkabbir | Metodi tat-test | Determinazzjoni | EN 12580 | Materja organika u rmied | EN 13039 | Ratio ta' karbonu għal nitroġenu (C:N) | C/N [5] | Kontenut ta' materja mniddija/niexfa | EN 13040 | pH (espressa bħala medda) | EN 13037 | Konduttività elettrika | EN 13038 | Nutrijenti solubbli/pjanti disponibbli (nitrat, ammonju, fosfat, potassju) | EN 13652 | Test ta' stabbilita/maturita (it-test li ntgħamel gġandu jkun iddikjarat bir-riżultati) | n.a. | Densità ta' massa, volum ta' arja, volum ta' ilma | EN 13041 | L-applikant għandu jagħti lill-korp kompetenti dikjarazzoni ta' konformità ma’ dawn ir-rekwiżiti, flimkien mar-rapporti u dokumentazzjoni tat-test konnessi, inkluż eżempju ta' l-ippakkjar u/jew folji ta' informazzjoni mal-prodott. 10. Informazzjoni li tidher fuq l-eko-tikketta Il-Kaxxa 2 ta' l-eko-tikketta għandha tinkludi it-test: - jikkontribwixxi għal tnaqqis ta' tniġġis fil-ħamrija u l-ilma, - jippromwovi l-użu ta' skart organiku, - jikkontribwixxi għal fertilità akbar tal-ħamrija (Nota:dan il-vers għandu biss ikun inkluż għal prodotti li jtejbu l-ħamrija u mhux għal materjal ta' tkabbir.) [1] ĠU L 194, tal-25.07.75, p. 39. [2] ĠU L 78, tas-26.03.91, p. 32. [3] Data konnessa mal-preżenza ta' dawn l-elementi huma bżonjużi biss għal prodotti li fihom materjal minn proċessi industrijali. [4] Karbonju = materja organika (EN 13039) x 0,58total N: prEN 13654/1-2 [5] Karbonju = materja organiika (EN 13039) x 0,58total N: prEN 13654/1-2 --------------------------------------------------